Tolong jelaskan mengenai Pamanfaatan dari Ruku-ruku dalam bahasa minangkabau

Ruku-ruku dimanfaatkan daunnyo sabagai bumbu masak di Asia Tenggara. Khusus di Indonesia, pamakaiannyo hanyo ado dalam masakan Minangkabau nan mandapek pangaruah masakan India. Ruku-ruku dapek dimakan matah sabagai ulam atau dicampua dalam proses masak. Rasonyo agak paik padeh katiko dimakan matah dan samakin bakurang katiko dimasak.

Dalam masakan, daun ruku-ruku baguno untuak maimpok baun anyia sarato maningkekan raso pado masakan babahan ikan. Daun ruku-ruku juo mambuek raso segar pado masakan basantan dek baunnyo nan tajam. Untuak mandapek aromanyo, daun ruku-ruku dimasuakan salayang sabalun api dimatikan.

Di sabagian daerah di Indonesia, cando di Jao, daun ruku-ruku agak sulik didapek. Untuak maatasinyo dapek digantikan jo daun kamangi. Pabandiangan untuk sahalai daun ruku-ruku adolah duo halai daun kamangi.